hyphcaps0Budapesti Műszaki Egyetem
Villamosmérnöki és Informatikai Kar	Műszaki Informatika Szak
IP alapú távközlés szakirány
Infokommunkációs hálózatok szakirány 
Kötelező tárgy	
Tantárgy Adatlap
és tárgykövetelmények
2005. február 1.
Önálló laboratórium

2.	Tantárgy kódja	Szemeszter	Követelmény	Kredit	Nyelv	Tárgyfélév	
	vitt4330	8	0+0+6g	8	magyar	1/1	
3. A tantárgy felelőse:
Név:	Beosztás:	Tanszék, Int.:	
Dr. Fehér Gábor	egyetemi adjunktus	Távközlési és Médiainformatikai Tanszék	
4. A tantárgy előadója:
Név:	Beosztás:	Tanszék, Int.:	
A tanszék oktatói, kutatói és doktoranduszai		BME-TMIT	
5. A tantárgy az alábbi témakörök ismeretére épít:
A törzsoktatásban tanított tantárgyak.
6. Kötelező/ajánlott előtanulmányi rend:
Nincs.
7. A tantárgy célkitűzése:
A tantárgy célja felkészíteni a hallgatókat a mérnöki gyakorlatban végzendő alkotó tevékenység szokásos tennivalóira. Ide tartozik egy adott feladat elemzése, megoldásának megtervezése, megoldása, arról a megfelelő színvonalú írásbeli dokumentáció elkészítése, az eredmények szóbeli, vetítettképes prezentációja, valamint a határidők fontosságának megtanulása. 
A tantárgy oktatása önálló laboratóriumi foglalkozások keretében történik. A hallgatók a kapott feladatot a konzulens segítségével, de önállóan végzik. A végzett munka minősítése az esetleges „mérésekről” készített jegyzőkönyvek, a feladat megoldásáról beadott írásbeli és szóbeli beszámoló értékelése alapján történik. A feladat megoldása és annak minőségi dokumentálása egyforma fontos hangsúlyt kap.
8. A tantárgy részletes tematikája:
A tárgyra szervezett témakiírás nincs, mivel a hallgatók – alapértelmezés szerint – az előző szemeszterben elvégzett vitt4353 tárgy keretében (kisebb óraszámban) megkezdett munkájukat folytatják most már heti 6 órában. Ha valaki a félév elején témát szeretne váltani, vagy a tárgyat kihagyás után, azaz nem folytató tárgyként veszi fel, akkor ő az „új” témát a tanszék hasonló tematikájú tárgyaiban aktuálisan meghirdetett témái közül kell, hogy válasszon. Ehhez a tárgyfelelős segítséget nyújt.
9. A tantárgy oktatásának módja:
Félévenként heti 6 órás laboratóriumi gyakorlat: irodalomkutatás, konzultáció, projekt munka formájában történik.
10. Követelmények:
A tárgy legfontosabb feladata a mérnöki életben elvárt munkavégzés gyakorlása. Ennek értelmében az ipari életben szokásos „határidő követelmények” érvényesülnek, melyek elmulasztása szankcionált.
a. A szorgalmi időszakban: 
A félévek lezárásának módja: gyakorlati jegy. 
A hallgatóknak a 3. oktatási hét végéig (elektronikus úton) a konzulensükkel egyeztetett előzetes munkatervet kell beadniuk. Aki ezt saját hibájából elmulasztja (azaz „nem vette fel a munkát”), az féléves jegyet nem kaphat!
A gyakorlati jegy megszerzésének feltételei 3 részből állnak:
1.	a konzulens által kitűzött félévi feladat megoldása a félév során (konzulens osztályozza, 50%-os súllyal szerepel: FF)
2.	az elvégzett munkáról a szorgalmi időszak végén írásbeli beszámoló készítése és határidőre történő beadása külön hirdetményben közzétett tartalmi és formai követelmények szerint (konzulens és tárgyfelelős külön-külön osztályzatának (sorrendben KI és TI) egyszerű átlaga, ami együttesen 25%-os súllyal szerepel). 
3.	az elvégzett munkáról a szorgalmi időszak végén szóbeli, vetített-képes elektronikus prezentáció tartása külön hirdetményben közzétett tartalmi és formai követelmények szerint (tárgyfelelős értékeli (TS), 25%-os súllyal szerepel). A szóbeli beszámoló előfeltétele az elfogadott írásbeli.
A gyakorlati jegy a 3 követelményre adott osztályzat(ok) súlyozott átlaga. 
Jegy=0,5*FF+0,25*(KI+TI)/2+0,25*TS
Nem kaphat gyakorlati jegyet az a hallgató, aki bármely kategóriában (FF, KI, TI, TS) nem éri el legalább az elégséges osztályzatot, azaz
•	nem oldotta meg a félévi feladatát,
vagy •	írásbeli beszámolóját akár a konzulense, akár a tárgyfelelős nem fogadta el,
vagy•	a szóbeli nem megfelelő (elégtelen).
A szóbeli előtt határidőre (minimum 5 munkanap) be nem adott írásbeli csak különeljárási díj mellett pótolható, legkésőbb a szóbeli megkezdéséig. Ebben az esetben a szóbeli feltételes, azaz jegyet csak akkor kaphat a hallgató, ha az utólag leosztályozott írásbeli legalább elégséges (2) minősítést kap.
b. A vizsgaidőszakban: 
Az a hallgató, aki a szorgalmi időszak végéig nem tett érvényes beszámolót, ismételt vizsga jelleggel összesen egy alkalommal kísérelhető meg a vizsgaidőszakban, a tárgyfelelős által előírt időpontban, a vizsga időszak végén. Az ily módon megszerzett gyakorlati jegy közepesnél (3) jobb általában nem lehet, különleges méltánylást érdemlő eseteket kivéve: pl. kórházi zárójelentéssel igazolt fekvőbetegség.
c. Elővizsga: nincs
11. Pótlási lehetőségek:
A tárgy jellegéből adódóan (féléves folyamatos munkavégzés) vizsgaidőszakban pótlási lehetőség alapvetően nincs.
	Különleges méltánylást érdemlő esetekben, a konzulens támogató nyilatkozata esetén ismételt vizsga jelleggel lehet a gyakorlati jegyet megszerezni. Ismételt vizsga jelleggel megszerzett gyakorlati jegy általában közepesnél (3) jobb nem lehet.
	Ilyenfajta pótlásra is csak a vizsgaidőszakban egy alkalommal, a tárgyfelelőssel legalább 3 héttel korábban egyeztetett időpontban lehet sort keríteni, mivel ennél rövidebb idő alatt nem hihető 240 munkaóra pótlása.
12. Konzultációs lehetőségek:
A konzulensekkel egyénileg.
13. Jegyzet, tankönyv, felhasználható irodalom:
Konzulens biztosítja
14. A tantárgy elvégzéséhez átlagosan szükséges tanulmányi munka:
Kontakt óra: 14*2 konzultáció	28	
Egyéni feladat elkészítése	200	
Írásbeli beszámoló elkészítése	8	
Szóbeli beszámoló+felkészülés	4	
Összesen	240	
15. A tantárgy tematikáját kidolgozta:
Név:	Beosztás:	Tanszék, Int.:	
Dr.Ziegler Gábor	Tud.mtárs	TMIT	
Dr. Fehér Gábor	egyetemi adjunktus	TMIT